num_pages: 292
description: श्रीगजाननाची उपासना सर्व भारतवर्षभर प्रचलित आहे, हे जरा खरे असले, तरी मुख्यतः गाणपत्यांचा सांप्रदाय महाराष्ट्रामध्ये विस्तारलेला आहे. अष्टविनायकांची स्थाने महाराष्ट्रामध्येच एकवटली आहेत. उत्तरेंत काशी, गया, प्रयाग इत्यादि तीर्थक्षेत्रांप्रमाणेच दक्षिणेतही बहुधा सर्वच देवालयांमध्ये गजाननाची लहानशी मूर्ति असायचीच. हा देव विघ्नहर्ता असल्यामुळे मंदिरादिकांच्या रचनाकाली अगोदर त्यांच्या मूर्तीची स्थापना आणि पूजन आवश्यक मात्र ते पूजन उपदेवता म्हणून. महाराष्ट्रांतील गाणपत्यांच्या उपासनेमध्ये श्रीगजानन हीच प्रमुख देवता मानली गेली आहे. श्रीगणपति है परब्रह्म विश्वाची उत्पत्ति त्याच्या पासून झाली. वैष्णवांमध्ये वटपत्रावर शयन करणाऱ्या बालमुकुंदाच्या रूपाचे वर्णन आढळते. गाणपत्यांच्या मते सृष्ट्युत्पत्तीपूर्वी वटपत्रावर शयन करणारे हे लहानगे रूपडे श्रीगजाननाचे होते.श्रीगणेशपुराण हा ग्रंथ गाणपत्यांमध्ये अतिशय लोकप्रिय. यामधील कथा नाना रूपांनी, निरनिराळ्या माध्यमांमधून वर्णिल्या गेल्या आहेत. मूळ संस्कृत पुराणाचेच मराठी पद्यानुवाद तर उपलब्ध आहेतच, पण यांतील एकेक कथा सुटी घेऊन तीवर केलेली पद्यरचनाही उपलब्ध आहे.अश्या या लोकप्रिय ग्रंथाचा गणेशायन हा भावानुवाद आहे. मूळचा ग्रंथ ललित रूपामध्ये अधिक सोप्या सुबड भाषेत गणपतिभक्तांना उपलब्ध करून द्यायचा हा प्रयत्न आहे. गणेशचतुर्थीसच हा ग्रंथ प्रकाशित होऊन गाणपत्यांचे हाती पडत आहे, हा योग जणूं सोन्याला सुगंध यावा, त्याप्रमाणे !
language: Marathi
title: गणेशायन | Ganeshayan
publisher: Majestic Book Stall